stanford-oval/wikipedia huggingface dataset:
אלטר ברידג'
היסטוריה > 2009-2012: AB III

לאחר כתיבת שירים בחלק ניכר משנת 2009, אלטר ברידג' החלה את תהליך ההקלטה של אלבומם השלישי, AB III (ראשי תיבות של שם הלהקה ומספר האלבום), בפברואר, וסיימה במאי. בנוסף מארק טרמונטי הכריז כי מייקל באסקט, שהפיק את Blackbird, יחזור להפיק גם את האלבום החדש. ב-21 ביוני 2010 הודיעה הלהקה במייספייס ובאתר הרשמי שלה כי תהליך ההקלטה הסתיים, וכל מה שנותר הוא לקבוע שם לאלבום, את רשימת השירים, שמות השירים ועטיפה לאלבום. ב-9 באוגוסט, הלהקה הודיעה כי שם האלבום יהיה AB III וכן פרסמה את רשימת השירים. שמות השירים פורסמו אחד אחד לאורך אותו היום. טרמונטי אמר שההקלטה היא יותר עמוסה, שהסידור היה שונה מזה שחברי הלהקה היו רגילים אליו ושחלק מהאלמנטים במוזיקליים עשויים להפתיע את המעריצים. כמו כן, הוא אמר "אנחנו סוג של יצאנו מהקופסה והפכנו את ההקלטה הזאת למאוד מאוד דינמית. שיר אחד יכול להיות יפה רגע אחד ושנייה אחר כך מיואש ובודד." בנוסף טרמונטי דיבר על האפשרות להוציא EP שיכלול בתוכו רצועות שלא נכללו באלבום הזה בעתיד הקרוב.
מסע ההופעות התומך באלבום נמשך עד ינואר 2012, במסגרתו יצא לאור הדי.וי.די Live at Wembley ב-26 במרס 2012.
היסטוריה > 2013: Fortress

Fortress הוא אלבום האולפן הרביעי של אלטר ברידג'. האלבום יצא לאור ב-25 בספטמבר 2013 על ידי Roadrunner Records. מייקל באסקט, שהפיק את Blackbird ו-AB III הפיק גם את Fortress. ב-8 באוגוסט אלטר ברידג' הוציאו כסינגל את "Addicted to Pain". באלבום זה החליטו חברי הלהקה ללכת לכיוון יותר כבד מבחינה מוזיקלית לעומת אלבומיהם הקודמים. האלבום כולל 12 שירים.
היסטוריה > The Last Hero: 2016-2017

The Last Hero הוא האלבום החמישי של אלטר ברידג'. האלבום, אשר מכיל 13 שירים, יצא לאור באוקטובר 2016 והוא כבד יותר מקודמו. האלבום מכיל ברובו שירים עם אופי או כוונות פוליטיות בולטות מאשר שאר השירים מהאלבום הקודם. הסינגל Show me a leader הוא דוגמה ממשית לאחד מהשירים בעלי האופי הפוליטי של האלבום.
ב-8 בספטמבר 2017 שחררה הלהקה את הדי.וי.די השלישי של הלהקה, Live at the O2 Arena + Rarities.
היסטוריה > 2019-היום: Walk the Sky

בחודש מרס 2019 החלה הלהקה להקליט את אלבומה השישי, Walk the Sky. הקלטת האלבום נמשכה כחודשיים. ביוני 2019 הודיעה על להקה על מסע הופעות בינלאומי לקידום האלבום.
האלבום יצא לאור ב-18 באוקטובר 2019.
סגנון מוזיקלי וההשוואה לקריד

להקת אלטר ברידג' העדיפו שלא להחשיב את עצמם כקריד רק עם סולן שונה, אלא כלהקה שונה בעלת סגנון כתיבה שונה לחלוטין. החל מאלבומם השני, Blackbird, הם אכן הציגו סגנון מוזיקלי ייחודי.
ניתן להבחין בשני הבדלים מהותיים בין אלטר ברידג' וקריד: שירים רבים של אלטר ברידג' נתמכים על ידי ריפים כבדים, מה שהופך את המוזיקה של אלטר ברידג' כבדה הרבה יותר משל קריד וקרובה יותר להבי מטאל. בנוסף, באלטר ברידג' יש מקום גדול הרבה יותר לקטעי סולו ולפעולות מסובכות יחסית עם הגיטרה החשמלית מאשר בקריד. על כך אמר טרמונטי: "אני סוף סוף יכול להפגין את הכישרון שלי".
דיסקוגרפיה

One Day Remains ‏ (2004)
Blackbird ‏ (2007)
AB III ‏ (2010)
Fortress ‏ (2013)
The Last Hero ‏ (2016)
Walk The Sky ‏ (2019)
Pawns & Kings ‏ (2022)
שרה רפרטי

| --- | --- |

שרה רפרטי, ינואר 2013
 לידה:  6 בדצמבר 1972 (בת 52) ניו כנען, ארצות הברית 
 מדינה:  ארצות הברית 
 תקופת הפעילות:  מ-1998
 מקום לימודים:  בית הספר לדרמה של ייל  קולג' המילטון  אקדמיית פיליפס  אוניברסיטת אוקספורד 
 בן או בת זוג:  Santtu Seppälä 
 מספר צאצאים:  1 
 פרופיל ב-IMDb
 
שרה גריי רפרטי (באנגלית: Sarah Gray Rafferty‏; נולדה ב-6 בדצמבר 1972) היא שחקנית אמריקאית, הידועה בעיקר בתפקידה כדונה פולסן בסדרת הדרמה המשפטית "Suits"‏ (2019-2011).
ביוגרפיה

רפרטי נולדה בעיירה ניו כנען, קונטיקט שבארצות הברית; בתם של מרי לי רפרטי, יו"ר המחלקה לאנגלית בבית ספר ואביה, מייקל גריפין רפרטי הבן, שנהנה משתי קריירות מצליחות בתחום הפיננסים וציור שמן. היא הבת הצעירה מארבע בנות; אחיותיה הן מאורה, אן וקונסטנס. היא גדלה בעיירה גריניץ' (אנ'), קונטיקט.
למדה באקדמיית פיליפס (אנ') באנדובר (אנ'), מסצ'וסטס וסיימה את לימודיה שם ב-1989. בשנתה האחרונה בתיכון, נסעה לאנגליה ולמדה אמנויות הבמה במשך שנה באוניברסיטת אוקספורד. לאחר מכן החלה לימודים לתואר ראשון באנגלית ותיאטרון בהמילטון קולג' (אנ') (1990-193) בניו יורק. בהמשך למדה לתואר שני באמנויות בבית הספר לדרמה של אוניברסיטת ייל (1993-96).
חיים אישיים

ב-23 ביוני 2001 נישאה רפרטי לאלכסנטרי "סאנטו" אולי-פקה ספאלה, אותו פגשה באוניברסיטת ייל. לזוג יש שתי בנות.; אונה גריי ואיריס פריידי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Mambo Café | איימי |  |
| 2002 | מחרטה של גן עדן | אחות |  |
| 2004 | Soccer Dog: European Cup | קורה סטון |  |
| 2006 | Falling for Grace | סידני |  |
| 2009 | Four Single Fathers | ג'וליה |  |
| 2011 | Small, Beautifully Moving Parts | אמילי |  |
| 2020 | Browse | קלייר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | חוק וסדר | ג'ניפר שאליגה | פרק: "Ambitious" |
| 2001 | ווקר | לורה פופ | פרק: "Desperate Measures" |
| 2002 | משמרת שלישית | קלי | פרק: "Crash and Burn" |
| 2002 | CSI: מיאמי | מליסה סטאר | פרק: "Breathless" |
| 2002 | המחוז | סאלי | פרק: "Small Packages" |
| 2003 | ללא עקבות | ד"ר פטי מוריסון | פרק: "The Friendly Skies" |
| 2003 | עמוק באדמה | רייצ'ל מורטימר | פרק: "The Eye Inside" |
| 2003 | הפרקליטים | ג'ודי וילסון | פרק: "Heroes and Villains" |
| 2003 | פחד עד מוות | ד"ר קייסי מתיוס | 3 פרקים |
| 2003 | בוקר טוב מיאמי | ליילה | פרק: "The Ex Games" |
| 2004 | CSI | טרי | פרק: "Eleven Angry Jurors" |
| 2004 | מכושפות | קרול | פרק: "The Legend of Sleepy Halliwell" |
| 2004 | Second Time Around | דפני פיצג'רלד | 2 פרקים |
| 2004 | 8 כללים פשוטים (אנ') | דניאל | פרק: "A Very C.J. Christmas" |
| 2006 | פפר דניס | קאלי | פרק: "Heiress Bridenapped: Film at Eleven" |
| 2007 | Football Wives | קלי קופר | סרט טלוויזיה של ABC |
| 2007 | What If God Were the Sun? | רייצ'ל | סרט טלוויזיה של Lifetime |
| 2008 | סמנתה מי? | קיילה קמינסקי | פרק: "So I Think I Can Dance" |
| 2009 | חוק וסדר: כוונה פלילית | סנדרה דנבר | פרק: "Passion" |
| 2009 | מספ7ים | מרגו | פרק: "7 Men Out" |
| 2009 | בונז | קייטי סלניק | פרק: The Foot in the Foreclosure" |
| 2010 | אחים ואחיות | גלוריה פירסון-דוונפורט | פרק: "A Righteous Kiss" |
| 2011–2019 | Suits | דונה רוברטה פולסן | תפקיד ראשי (9 עונות); 134 פרקים |
| 2016 | All Things Valentine | אייברי פארקר | סרט טלוויזיה של הולמרק |
| 2020 | האנטומיה של גריי | סוזנה בריטלנד | 3 פרקים |
| 2021–2022 | שיקגו MED | ד"ר פמלה בלאק | 17 פרקים |
| 2023 | חיי עם משפחת וולטר | ד"ר קתרין וולטר | תפקיד ראשי; 10 פרקים |
פריאסלאב

פריאסלאב (באוקראינית: Переяслав, עד 2019 נקראה פריאסלאב-חמלניצקי (Переяслав-Хмельницький)) היא עיר עתיקה במחוז קייב במרכז אוקראינה הממוקם במקום חיבור הנהרות אלטה (Альта) וטרוביז' (Трубі́ж) כ-95 ק"מ דרומית לקייב.
מספר התושבים בעיר מוערך ב-30,000 איש. יש בעיר מעל 20 מוזיאונים והעיר מתוארת, לעיתים קרובות, כ"מוזיאון חי".
בעיר הייתה קהילה יהודית גדולה והיא מקום הולדתו של שלום עליכם.
היסטוריה

פריאסלאב מילאה תפקיד חשוב בהיסטוריה של אוקראינה. היא נזכרת לראשונה בטקסט של חוזה רוס-ביזנטיון עם האימפריה הביזנטית (911) כפריאסלאב-רוסקי, כדי להבדיל אותה מפריאסלאבץ (Переяславец) בבולגריה. ולדימיר הראשון, נסיך קייב, בנה בה ב־992 את המבצר הגדול כדי להגן על הגבול הדרומי של רוס של קייב מפני פשיטות הנוודים מן הערבות של מה שהיום הוא דרום אוקראינה. העיר הייתה בירתה של נסיכות פריאסלאבל ממחצית המאה ה-11 עד החרבתה על ידי הטטרים ב־1239 בזמן הפלישה המונגולית לרוס של קייב.
היסטוריה > אוקראינה הקוזאקית

במחצית השנייה של המאה ה-16 נעשתה פריאסלאב לעיר של "הקוזאקים הרשומים" האוקראינים. בעיר זו קיים בוגדן חמלניצקי את מועצת פריאסלאב שבה הצביעו הקוזאקים האוקראינים בעד ברית צבאית עם נסיכות מוסקבה והסכים לקבל את חוזה פריאסלאב. החוזה הוביל להקמת ההטמאנות הקוזאקית באוקראינה של הגדה השמאלית ואיחודה תחת שלטון האימפריה הרוסית, מה שהביא לפרוץ מלחמת רוסיה–פולין.
היסטוריה > בזמן השלטון הסובייטי

השלטון הסובייטי, שהיה להוט להאדיר את חוזה פריאסלאב כבסיס לכפיפותה של אוקראינה לרוסיה, שינה ב־1943 את שם העיר לפריאסלאב-חמלניצקי כדי להדגיש את תפקידו של בוגדן חמלניצקי, אחד מאבות האומה האוקראינית.
היסטוריה > המאה ה-21

ב-30 באוקטובר 2019, לבקשת מועצת העיר, שינה הפרלמנט של אוקראינה את שמה של העיר בחזרה לפריאסלאב.
אטרקציות תיירות

ציוני הדרך החשובים ביותר בפריאסלאב הם:
המוזיאון למסורות ארכיטקטורה ומשק בית עממי המציג את הארכיטקטורה והמסורות האוקראיניות מהזמן העתיק עד המאה ה-19. הוא כולל מוזיאוני משנה, כמו מוזיאון הלחם, מוזיאון לתחבורה יבשתית, מוזיאון הרושניקים (מגבות אוקראיניות מעוטרות), מוזיאון חלק החלל, מוזיאון לדואר, מוזיאון לטקסים אוקראינים, מוזיאון לארכאולוגיה, מוזיאון של התפארת הקוזאקית ועוד.
שרידי בניינים מן המאות ה-10 וה-11 שנחפרו.
כנסיית מיכאל הקדוש (1646–1666).
הקהילה היהודית

פרק זה לוקה בחסר. אנא תרמו לוויקיפדיה ו.
ידוע על יהודים בעיר לפחות משנת 1620, עת תושבי העיר הנוצרים התלוננו למלך זיגמונט על הגידול במספר היהודים והשפעתם. בפרעות ת"ח–ת"ט של חמלניצקי יהודי העיר היו מראשוני הנפגעים.
הסופר היידי שלום עליכם נולד בעיר ב-1859. הוא גדל בעיירה וורנקיב אך בהיותו בן 13 חזרה המשפחה לפריאסלאב.
בעת הפוגרומים של 1881–1882 (הסופות בנגב) נפגעה הקהילה ובפרט יהודים שנמלטו מקייב.
הערות שוליים

1 2  Rada Renames Pereyaslav-Khmelnytskyi Of Kyiv Region For Pereyaslav. Ukrainian News. 30 October, 2019
1 2  "Pereyaslav Khmelnytsky – a town of museums", Welcome to Ukraine Magazine, March 2007
| --- | --- |
בקרת זהויות :  NLI: 987007535450405171  GND: 4136878-2  LCCN: n93085307  NKC: ge579936  VIAF: 140478931   WorldCat (עם VIAF): 140478931
One Dance

"One Dance" הוא סינגל שהוקלט על ידי הראפר הקנדי דרייק, בשיתוף הזמר הניגרי ויזקיד והזמרת הבריטית קיילה, מתוך אלבום האולפן הרביעי של דרייק, Views. השיר יצא לאור ב-5 באפריל 2016, כסינגל השני מתוך האלבום, על ידי חברות התקליטים יאנג מאני, קאש מאני וריפבליק רקורדס.
רקע והוצאה

בתחילת שנת 2016, צוות ההפקה של דרייק פנה לאמנית הפאנק הבריטית קיילה בנוגע לשימוש בשיר שלה "Do You Mind (Crazy Cousinz remix)" משנת 2008, בשיר אפרוביטס ודאנסהול של דרייק והאמן הניגרי ויזקיד, אותו פגש דרייק שנה לפני כן דרך הראפר הבריטי סקפטה, כדי לעבוד על רמיקס לשיר של ויז קיד, "Ojuelegba". דרייק העריך את יצירותיה של קיילה כבר כמה שנים ולכן שכנע את המפיק שלו ניינטין85 לדגום את שירה כגשר מוזיקלי בשיר החדש שלהם. הפקת השיר הסתיימה תוך שבוע והשיר יצא במהרה בתחילת אפריל 2016, עקב החשש להדלפתו.
דרייק וצוותו לא היו בטוחים כיצד יתקבל השיר עם יציאתו, מכייוון שהם ראו בו שינוי משמעותי משיריו הקודמים של דרייק. לכן, החליטו כי ייצא במשותף עם השיר "Popstyle" של דרייק בשיתוף ג'יי זי וקניה וסט, היות שהרגישו שהוא שיר ראפ קונבנציונלי יותר שיתקבל טוב יותר על ידי מבקרי המוזיקה.
הרכב והקלטה

השיר הוא בסגנונות הדאנסהול, אפרוביטס, פופ ופאנק בריטי. השיר הוא סינגל הדאנסהול הראשון של דרייק כאמן ראשי, לאחר שבחן בעבר את הז'אנר במיקסטייפ שלו משנת 2015, If You're Reading This It's Too Late ובסינגל "Work" של ריהאנה בהשתתפותו מינואר 2016.
השיר נכתב בסולם B♭ מינור ויש לו מקצב של 104 פעימות לדקה. השיר עוקב אחר התקדמות אקורדים של B♭m - D♭ - E♭m, וקולו של דרייק משתרע בין A♭3 ל-B♭4.
קבלה ביקורתית

ג'ון קרמניקה מהניו יורק טיימס כתב כי השיר הוא "אחד משיריו הנגישים ביותר של דרייק, וגם אחד מהמוצלחים ביותר שלו". מגזין פיצ'פורק העניק לשיר גם הוא ביקורת חיובית, כשטען כי השיר "מרגיש סמלי לרב-תרבותיות המלאה המוצגת בו". לוק מורגן בריטון מ-NME העניק לשיר ביקורת חיובית ואמר עליו כי "את גודלו לא שמענו מאז 'Hotline Bling'". מיקאל ווד מלוס אנג'לס טיימס העניק לשיר ביקורת חיובית אף הוא והגדיר אותו כ"מערבולת סגנונות ריקוד חמים ומבעבעים מאפריקה והקריביים".
הצלחה מסחרית

השיר הגיע למקום הראשון במצעדים השבועיים של מדינות שונות, ביניהם מצעד הבילבורד הוט 100 האמריקאי, מצעד הסינגלים הבריטי וקנדה הוט 100. השיר היה לשיר המבוצע ביותר לשנת 2016, והוא אחד מהסינגלים הנמכרים ביותר בכל הזמנים. ב-15 באוקטובר 2016, הפך השיר לשיר המושמע ביותר ברשת הזרמת המדיה ספוטיפיי, עם למעלה ממיליארד השמעות. ב-21 בספטמבר 2017, "Shape of You" של אד שירן עקף את השיר בהשמעות.
הופעות חיות ורמיקסים

דרייק ביצע את השיר לראשונה בהופעה חיה ב-14 באפריל 2016 בטורונטו במהלך סיבוב ההופעות Anti World Tour של הזמרת הברבדית ריהאנה. בהמשך, קידם דרייק את השיר בסאטרדיי נייט לייב ב-NBC ב-14 במאי 2016, לצד שיר נוסף, "Hype", מתוך האלבום Views. מאוחר יותר, בוצע השיר גם בסיבובי ההופעות של דרייק, Summer Sixteen Tour בשנת 2016 ו-Boy Meets World Tour משנת 2017.
רמיקס לשיר, בו משתתף הזמר הקנדי ג'סטין ביבר, הוקרן בבכורה בתוכנית הרדיו של דרייק ב-Beats 1,‏ OVO Sound ב-4 ביוני 2016, אך מעולם לא יצא לאור.
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |   ‏‏‏  מצעדים ודירוגים (2016–2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 6 |  |
|  אירלנד | מצעד הסינגלים האירי | 1 |  |
|  ארגנטינה | ארגנטינה הוט 100 | 4 |  |
|  ארצות הברית | בילבורד הוט 100 | 1 |  |
|  ארצות הברית | מצעד הדאנס/מיקס שואו איירפליי | 3 |  |
|  ארצות הברית | מצעד שירי ה-R&B\היפ הופ | 1 |  |
|  ארצות הברית | מיינסטרים טופ 40 | 1 |  |
|  ארצות הברית | מצעד השירים הקצביים | 1 |  |
|  ברזיל | טופ 100 ברזיל | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 2 |  |
|  דרום אפריקה | אנטרטיינמנט מוניטורינג אפריקה | 2 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 12 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד שירי ה-R&B | 1 |  |
|  ולוניה | אולטראטופ 40 | 2 |  |
|  ישראל | מדיה פורסט ישראל | 2 |  |
|  לבנון | מצעד 20 העליונים הרשמי של לבנון | 1 |  |
|  מקסיקו | טופ 100 – מקסיקו | 8 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 29 |  |
|  סקוטלנד | מצעד הסינגלים הסקוטי | 2 |  |
|  פורטוגל | מצעד הסינגלים הפורטוגזי | 1 |  |
|  פלנדריה | אולטראטופ 50 | 1 |  |
|  פנמה | מוניטור לטינו | 9 |  |
|  פרגוואי | מוניטור לטינו | 12 |  |
|  צ'כיה | ČNS IFPI | 3 |  |
|  צרפת | SNEP | 1 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 2 |  |
|  איטליה | מצעד הסינגלים האיטלקי | 8 |  |
|  ארגנטינה | ארגנטינה הוט 100 | 13 |  |
|  ארצות הברית | בילבורד הוט 100 | 3 |  |
|  ארצות הברית | מצעד הדאנס/מיקס שואו איירפליי | 10 |  |
|  ארצות הברית | מצעד שירי ה-R&B\היפ הופ | 1 |  |
|  ארצות הברית | מיינסטרים טופ 40 | 7 |  |
|  ארצות הברית | מצעד השירים הקצביים | 1 |  |
|  ברזיל | טופ 100 ברזיל | 21 |  |
|  גרמניה | GfK – טופ 100 | 5 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 4 |  |
|  ישראל | מדיה פורסט ישראל | 11 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 7 |  |
|  פלנדריה | אולטראטופ 50 | 2 |  |
|  צרפת | SNEP | 2 |  |
|  קנדה | קנדה הוט 100 | 4 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 80 |  |
|  פורטוגל | מצעד הסינגלים הפורטוגזי | 77 |  |
|  צרפת | SNEP | 76 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  פורטוגל | מצעד הסינגלים הפורטוגזי | 193 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 451 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 167 |  |
|  עולמי | בילבורד גלובל ללא ארצות הברית | 194 |  |
מיקומי שיא > מצעדי עשור

|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 39 |  |
|  ארצות הברית | בילבורד הוט 100 | 35 |  |
|  ארצות הברית | מצעד שירי ה-R&B\היפ הופ | 7 |  |
|  גרמניה | GfK – טופ 100 | 19 |  |
|  הממלכה המאוחדת | מצעד הסינגלים הבריטי | 6 |  |
מיקומי שיא > מצעדי כל הזמנים

|   ‏‏‏  מצעדי כל הזמנים (1958–2018)> מדינה |   ‏‏‏  מצעדי כל הזמנים (1958–2018)> מצעד |   ‏‏‏  מצעדי כל הזמנים (1958–2018)> מיקום שיא |   ‏‏‏  מצעדי כל הזמנים (1958–2018)>  |
| --- | --- | --- | --- |
|  ארצות הברית | בילבורד הוט 100 | 141 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×6 | 420,000 |
| איטליה (FIMI) | פלטינה ×6 | 300,000 |
| ארצות הברית (RIAA) | פלטינה 11× | 11,000,000 |
| בלגיה (BEA) | פלטינה ×3 | 90,000 |
| בריטניה (BPI) | פלטינה ×5 | 3,000,000 |
| גרמניה (BVMI) | פלטינה ×2 | 800,000 |
| דנמרק (IFPI Denmark) | פלטינה ×3 | 270,000 |
| ניו זילנד (RMNZ) | פלטינה ×2 | 30,000 |
| ספרד (PROMUSICAE) | פלטינה ×4 | 160,000 |
| פורטוגל (AFP) | פלטינה ×3 | 30,000 |
| צרפת (SNEP) | יהלום | 233,333 |
| קנדה (Music Canada) | יהלום | 800,000 |
| שוודיה (GLF) | פלטינה ×7 | 280,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| עולם | 5 באפריל 2016 | הורדה דיגיטלית | יאנג מאני • קאש מאני • ריפבליק |  |
| ארצות הברית | 12 באפריל 2016 | רדיו להיטים עכשוויים | יאנג מאני • קאש מאני • ריפבליק |  |
בארי יוגארט

| --- | --- |
אין תמונה חופשית
 לידה:  13 במרץ 1934 פאוריה, ארצות הברית 
 פטירה:  1 באוגוסט 2019 (בגיל 85) 
 מדינה:  ארצות הברית 
 מקום לימודים:  אוניברסיטת קולומביה, אקדמיית פיליפס 
 שפות היצירה:  אנגלית 
 פרסים והוקרה:  הפרס המיתופואטי 
 www.barryhughart.org
 
בארי יוגארט (באנגלית: Barry Hughart;‏ 13 במרץ 1934 – 1 באוגוסט 2019) היה סופר אמריקאי. נודע בעיקר בשל סדרת ספריו אודות עלילותיהם של לי מקאו ועוזרו שור מספר עשר שפורסמו בין 1984 ל-1990. עלילות הספרים מתרחשות ב"סין העתיקה שלא הייתה מעולם", ומשלבות את סוגת ספרות הפנטסיה עם ספרות בלשית וספרות היסטורית. יוגארט זכה בפרס הפנטזיה העולמי של 1986 עבור הספר הראשון בסדרה זו, "גשר ציפורים". לאחר השלמת הספר השלישי, "שמונה ג'נטלמנים מוכשרים", הפסיק לכתוב את הסדרה ומאז לא פרסם יותר ספרים נוספים.
קורות חיים

יוגארט נולד בעיר פאוריה  שבמדינת אילינוי ולמד באקדמיית פיליפס שבמדינת מסצ׳וסטס. לדבריו, סבל בשנות החמישים מדיכאון חריף וכיוון שהממסד הרפואי טרם הכיר בבעיה זו, אובחן כחולה סכיזופרניה והגיע למוסד טיפולי. לאחר סיום טיפוליו למד באוניברסיטת קולומביה.  לאחר לימודיו באוניברסיטה, שירת בחיל האוויר האמריקני במזרח הרחוק, שם החל להתעניין במזרח הרחוק ובפרט בסין. עניין זה דרבן אותר לכתוב סדרת הספרים אודות "סין העתיקה שלא הייתה מעולם". לאחר שירותו השתקע באריזונה, שם קרא רבות ובשנת 1977 כתב גרסה ראשונית של "סיפור האבן" אשר נזנחה. לדבריו, לאחר שקרא את "חשיבות ההבנה" מאת לין יוטאנג, הבין מה הם הפגמים אשר גרמו לו לזנוח את היצירה ושב לכתיבתה.
ספרו הראשון, "גשר ציפורים", פורסם בשנת 1984. הספר עוסק בלי קאו, חוקר זקן וראשון למלומדי סין, חכם "ולו פגם קל באופיו", כפי שמעיד על עצמו, ובלקוחו – שברומן ההמשך "סיפור האבן" הופך לעוזרו – בן איכרים בשם לו יו אשר גופו החזק הקנה לו את הכינוי "שור מספר עשר". הספר משלב יחדיו מוטיבים מן המיתולוגיה הסינית וסיפורי אגדה מומצאים אל תוך סיפור בלשי המלווה בהומור הפרוש לאורך היצירה כולה. בשנת 1985 זכה הספר בפרס הפנטסיה העולמי  עבור הנובלה הטובה ביותר ובשנת 1986 זכה בפרס המיתופאי. בשנת 1988 פורסם ספר שני בסדרה בשם "סיפור האבן" ובשנת 1990 פורסם ספר שלישי בשם  "שמונה ג'נטלמנים מוכשרים", ספרו האחרון בסדרה, אשר תוכננה בתחילה להכיל שבעה ספרים.
יוגארט תלה את הפסקת כתיבתו במספר גורמים. סגנונם של ספריו הקשה לסווגם לסוגה ברורה וההחלטה למתגם אל קהל היעד של חובבי מדע בדיוני ופנטסיה גרמה, לטענתו, להגבלת השוק אליו הוא פונה. המוציא לאור של ספריו לא יידע אותו בדבר פרסים לו זכה "גשר ציפורים" ואף הוציא את הספר "סיפור האבן" שלושה חודשים לפני המתוכנן, כך שלא היו בידיו של יוגארט העתקים כשרואיין לעיתונים. עקב אי הסכמות נוספות עם המוציאים לאור, ועקב חשש שלו שמא יחזור על אותם הרעיונות בספריו הבאים, פרש מכתיבה.
נפטר ב-1 באוגוסט 2019.
ספריו בעברית

ספריו "גשר ציפורים" וכן "סיפור האבן" תורגמו לעברית. הספר "גשר ציפורים" תורגם לעברית על ידי רחביה ברמן והספר "סיפור האבן" תורגם לעברית על ידי יעל סלע. שניהם יצאו לאור בהוצאת "אופוס".
הערות שוליים

↑  על פי כריכת ספרו "גשר ציפורים"
1 2 3  ריאיון עם בארי יוגארט באתר Subterranean Press (אנגלית)
↑  על פי הנספח "על אודות הסופר" המצורף לתרגום העברי של הספר "גשר ציפורים"
| --- | --- |
בקרת זהויות :  NLI: 987007310300705171  PLWABN: 9810684029305606  BNE: XX1798431  BnF: cb13556318t (data)  GND: 128903465  ISNI: 0000 0000 7837 2681  LCCN: n83134503  NDL: 00876221  SUDOC: 050835734  VIAF: 18288315   WorldCat (עם VIAF): 18288315
מוסקבה (מחוז)

מחוז מוסקבה (ברוסית: Московская область; תעתיק: מוסקובסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי המרכזי. המרכז האדמיניסטרטיבי של מחוז מוסקבה היא העיר מוסקבה (שלא כלולה במחוז). חלק מרשויות השלטון של המחוז נמצאים בעיר קרסנוגורסק.
מבחינת גודל האוכלוסייה, מחוז מוסקבה הוא הסובייקט השני בגודלו ברוסיה אחרי מוסקבה. המחוז הוקם ב-14 בינואר 1929.
נכון לינואר 2024 במחוז מתגוררים 8,651,260 תושבים.
ומבחינה אדמיניסטרטיבית המחוז מחולק ל-39 נפות משנה.
היסטוריה

שטח אזור מוסקבה המודרני היה מיושב לפני יותר מ-20 אלף שנה. התיישבות עמים סלאבים באזור החלה במהלך המאה ה-9. במחצית המאה ה-12 השטחים היו כלולים בנסיכות ולדימיר-סוזדל ובשנת 1147 הוקמה עיר מוסקבה. בתקופת הפלישה המונגולית לנסיכויות הרוסיות החל ממחצית המאה ה-13 השטח נבזז מספר פעמים ויישובים נהרסו אך נבנו נחדש
בהדרגה נסיכות מוסקבה שהוקמה התפתחה למרכז המאבק נגד הכיבוש. מנזר לאוורת השילוש-סרגייב היה מרכז לאומי ותרבותי חשוב. החל מהמאה ה-16 מוסקבה הפכה להיות בירת המדינה הרוסית.
בשנת 1708 הוקמה גוברניית מוסקבה שכללה רוב השטחים של המחוז הנוכחי ועיר מוסקבה. אמנם עם מעבר הבירה לסנקט פטרבורג חשיבותה של אזור פחתה.
בשנת 1812 בשטח המחוז נערך קרב בורודינו.
במאה ה-18 החלה התעשייה הקלה, בעיקר תעשיית הטקסטיל,לה היה תפקיד מכריע בכלכלה. במאה ה-18 התפתחה במוסקבה ובערי מחוז מוסקבה תעשיית המפעלים. דרכי המים מילאו תפקיד משמעותי בפיתוח המסחר – למשל, האוקה הייתה עורק סחר חשוב לנמלים של סרפוצ'וב ווקולמנה. העברת הבירה מפטרוגרד למוסקבה ב-1918 תרמה להתאוששות הכלכלית של המחוז.
בשנת 1929 הוקם מחוז מוסקבה ובשנת 1931 עיר מוסקבה הוצא ליחידה מנהלית נפרדת.
בשנת 1941 כוחות ורמאכט הגיעו לפרברי מוסקבה ובאזור התחולל קרב מוסקבה שבסיומו החל שחרור השטח מכוחות הכיבוש.
בשנות ה-60 של המאה ה-20 בשטח המחוז הוקמו מספר מתקנים חשובים של תעשיית החלל הסובייטית.
מספר פעמים שטחים קרובים לעיר מוסקבה הוצאו משטח המחוז וסופחו למוסקבה. בשנת 2012 כתוצאה מהחלטה דומה שטח המחוז הוקטן באופן משמעותי.
ממשל

ממשלת מחוז מוסקבה אחראית לניהול ענייני המחוז. מושב הממשלה הוא בבית הממשלה שבעיר קרסנוגורסק.
הדומה של מחוז מוסקבה הוא בית המחוקקים המחוזי שהוקם ב-12 בדצמבר 1993 ובו 50 חברים. הדומה מתחלפת כל 5 שנים בבחירות שנערכות באופן יחסי בתחומי המחוז. בית הדומה החל משנת 2007 שוכן בעיר קרסנוגורסק.
מושל מחוז מוסקבה הוא המשרה ברמה ביותר והוא נבחר לתקופת כהונה של 5 שנים. בספטמבר 2013 נבחר אנדריי וורוביוב. הוא מכהן כיום בכהונה השלישית.
מבחינה מנהלית המחוז כולל 52 ערים בעלי חשיבות מחוזית, 3 יישובים בעלי חשיבות מחוזית ו-5 ערים סגורות: עיר הכוכבים, ולסיחה, ווסחוד ומולודיוז'ני (שייכים לחיל הטילים האסטרטגיים של רוסיה) וקרסנוזנאמנסק (שייך לחיל החלל הרוסי).
דמוגרפיה

נכון לינואר 2024 במחוז מתגוררים 8,651,260 תושבים. בניגוד למגמה לקיטון אוכלוסייב רוב אזורי רוסיה, אוכלוסיית המחוז גודלת בהתמדה במהלך המאה ה-21.בערים מתגוררים כ-77.5% מכלל אוכלוסיית המחוז.
בהתאם לנתוני מפקד אוכלוסין 2021 של הפדרציה הרוסית רוסים מהווים כ-80.6% מאוכלוסיית המחוז, במקום ה-2 האוקראינים (54 אלף נפשות) ובמקום ה-3 הטטרים (45 אלף נפשות). מספר תושבים טג'יקים ואוזבקים גדל באופן חריג לעומת נתונים משנים קודמים. בנוסף לכך קיים מספר רב של מהגרי עבודה בלתי חוקיים מתגוררים במחוז מוסקבה, בעיקר ממדינות שכנות של מרכז אסיה. כ-415 אלף אנשים לא ציינו את הלאום בשאלון המפקד.
במספר ערי המחוז אוכלוסייה עברה את רמה של 100 אלף תושבים:
בלאשיחה - 530 אלף
פודולסק - 312 אלף
מיטישצ'י - 275 אלף
חימקי - 257 אלף
ליוברצי - 236 אלף
קורוליוב - 226 אלף
קרסנוגורסק - 193 אלף
אודינצובו - 187 אלף
דומודדובו - 157 אלף
אלקטרוסטאל - 147 אלף
שצ'ולקובו - 135 אלף
סרפוחוב - 134 אלף
קולומנה - 132 אלף
דולגופרודני - 119 אלף
ראמנסקויה - 114 אלף
ראוטוב - 112 אלף
פושקינו - 111 אלף
ז'וקובסקי - 110 אלף
וידוויה - 106 אלף
אורחובו-זוייבו - 275 אלף
נוגינסק - 102 אלף